

ϋίςΐΙ^ΓίςηθςΙ 6γ 
νΑΚνΑΡΑΖΑΟΗΛ 
03(θ: 2017.12.ΛίΊ 1:42:41 
ΕΕΤ 

Ρθ35θπ: δίβΙΊΘο ΡϋΡ 
(βπιΰθίΐϋθΐΐ) ■ 

ΙοοΒίΐοη: Αϋτβ|5, ΕΙΙηηίΚο 
Τγρο9Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


59665 


20 Δεκεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 4503 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση απόφασης ανάθεσης αρμοδιο¬ 
τήτων στον Υφυπουργό Εργασίας, Κοινωνικής 
Ασφάλισης και Κοινωνικής Αλληλεγγύης, Αναστά¬ 
σιο Πετρόπουλο. 

2 

Καθορισμός θέσεων πρακτικής άσκησης φοιτητών 
Τ.Ε.Ι. στον Οργανισμό Γεωργικών Ασφαλίσεων. 

3 

Κηδεία του Σπύρου Ασδραχά με δημόσια δαπάνη. 

4 

Συγκρότηση κινητών ομάδων λήψης βιομετρικών 
δεδομένων πολιτών τρίτων χωρών που αδυνα¬ 
τούν να προσέλθουν αυτοπροσώπως ενώπιον της 
αρμόδιας για τη λήψη των βιομετρικών δεδομέ¬ 
νων υπηρεσίας. 

5 

Παράταση ισχύος των διατάξεωντης αριθμ. 51738/ 
2014 (2947 Β) κοινής υπουργικής απόφασης. 


ΔΙΟΡΘΩΣΕΙΣ ΣΦΑΛΜΑΤΩΝ 

6 

Διόρθωση σφάλματος στην απόφαση με θέμα: 
Εξουσιοδότηση υπογραφής «Με εντολή Γενικού 
Διευθυντή Οικονομικών Υπηρεσιών και Διοικη¬ 
τικής Υποστήριξης του Υπουργείου Εσωτερικών 
(Τομέας Εσωτερικών)» σε Προϊσταμένους των 
οικονομικών υπηρεσιών της οικείας Γενικής Δι¬ 
εύθυνσης, κατ' εφαρμογή του άρθρου 58 του 
ν. 4438/2016, που δημοσιεύτηκε στο ΦΕΚ 4315/ 
τ.Β'/11.12.2017. 

7 

Διόρθωση σφαλμάτων στην υπ' αριθμ. ΔΙΠΑΑΔ/ 
ΕΚΔΔΑ/Φ.8/23/33329/16-11 -2017 απόφαση της 
Υπουργού Διοικητικής Ανασυγκρότησης που δη- 
μοσιεύθηκε στο ΦΕΚ Β'4106/23-11-2017. 


ΑΠΟΦΑΣΕΙΣ 

Αριθμ. οικ.59285/1841 6 (1) 

Τροποποίηση απόφασης ανάθεσης αρμοδιο¬ 
τήτων στον Υφυπουργό Εργασίας, Κοινωνικής 
Ασφάλισης και Κοινωνικής Αλληλεγγύης, Ανα¬ 
στάσιο Πετρόπουλο. 

Ο ΠΡΩΘΥΠΟΥΡΓΟΣ 
ΚΑΙ 

Η ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) του άρθρου 83 παρ.2 του Συντάγματος, 
β) των άρθρων 41 παρ. 5 και 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (Α' 98). 

γ) του άρθρου 27 του ν. 4320/2015 «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης, την οργάνωση της Κυβέρνησης και των 
Κυβερνητικών οργάνων και λοιπές διατάξεις» (Α' 29). 

δ) του π.δ.134/2017«Οργανισμός Υπουργείου Εργασί¬ 
ας, Κοινωνικής Ασφάλισης και Κοινωνικής Αλληλεγγύης» 
(ΑΊ68). 

ε) του π.δ. 69/2015 «Διορισμός του ΑλέξιουΤσίπρα του 
Παύλου, ως Πρωθυπουργού» (Α' 113). 

στ) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

ζ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών.» (Α'210). 

η) της Υ5/27.01.2015 απόφασης του Πρωθυπουργού 
«Σύσταση Θέσεων Αναπληρωτών Υπουργών και Υφυ¬ 
πουργών» (Β' 204). 

2. Την υπ'αριθμ. οικ. 44549/Δ9.12193 από 8-10-2015 
απόφαση του Πρωθυπουργού και του Υπουργού Εργασί¬ 
ας, Κοινωνικής Ασφάλισης και Κοινωνικής Αλληλεγγύης 
«Ανάθεση αρμοδιοτήτων στον Υφυπουργό Εργασίας, 
Κοινωνικής Ασφάλισης και Κοινωνικής Αλληλεγγύης, 
Αναστάσιο Πετρόπουλο »(Β'2169), όπως τροποποιήθηκε 
με την υπ'αριθμ. οικ. 54051/Δ9.14200 από 22-11-2016 
απόφαση του Πρωθυπουργού και της Υπουργού Εργασί¬ 
ας, Κοινωνικής Ασφάλισης και Κοινωνικής Αλληλεγγύης 
(Β' 3801). 

3. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Ι.Το άρθρο 1 της υπ'αριθμ. οικ. 44549/Δ9.12193 
από 8-10-2015 απόφασης του Πρωθυπουργού και του 
Υπουργού Εργασίας, Κοινωνικής Ασφάλισης και Κοινω¬ 
νικής Αλληλεγγύης, αντικαθίσταται ως εξής: 

«Στον Υφυπουργό Εργασίας, Κοινωνικής Ασφάλισης 
και Κοινωνικής Αλληλεγγύης, ανατίθεται: 

1. Η άσκηση των αρμοδιοτήτων όλων των οργανικών 
μονάδων (Γενικής Διεύθυνσης, Διευθύνσεων,Τμημάτων) 
της Γενικής Γραμματείας Κοινωνικών Ασφαλίσεων του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης. 

2. Η εποπτεία: 

α) των Φορέων Κοινωνικής Ασφάλισης, του Μετοχι¬ 
κού Ταμείου Πολιτικών Υπαλλήλων (Μ.Τ.Π.Υ.), της Ηλε¬ 
κτρονικής Διακυβέρνησης Κοινωνικής Ασφάλισης Α.Ε. 
(Η.ΔΙ.Κ.Α.) και της Εθνικής Αναλογιστικής Αρχής (Ε. Α. Α.). 

β) τωνΤαμείων Επαγγελματικής Ασφάλισης, 

γ) της είσπραξης ασφαλιστικών εισφορών, από τους 
φορείς Κοινωνικής Ασφάλισης εποπτείας Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης, υπέρ Εθνικού Οργανισμού Παροχής Υπηρεσιών 
Υγείας (Ε.Ο.Π.Υ.Υ.) και απόδοσήςτοσς στον Οργανισμό αυ¬ 
τόν καθώς και της εποπτείας της λειτουργίας των Φορέων 
Κοινωνικής Ασφάλισης (Φ.Κ.Α.) σε σχέση με τον Ε.Ο.Π.Υ.Υ. 

3. α) Ο διορισμός, η σύνθεση, συγκρότηση και ανασύν¬ 
θεση των Διοικήσεων, των Διοικητικών Συμβουλίων της 
περίπτωσης α) της παραγράφου 2 του παρόντος άρθρου, 
καθώς και η συγκρότηση όλων των Συμβουλίων, Ομά¬ 
δων Εργασίας, υπηρεσιακών συμβουλίων και των πάσης 
φύσεως Επιτροπών και όλων των λοιπών συλλογικών 
οργάνων των ανωτέρω, όπως αυτά προβλέπονται από 
το νόμο, 

β) η άρση διαφωνίας του Κυβερνητικού Επιτρόπου 
σε αποφάσεις Διοικητικών Συμβουλίων των Φορέων 
Κοινωνικής Ασφάλισης.» 

2. Το άρθρο 2 της υπ' αριθμ. οικ. 44549/Δ9.12193 
από 8-10-2015 απόφασης του Πρωθυπουργού και του 
Υπουργού Εργασίας, Κοινωνικής Ασφάλισης και Κοινω¬ 
νικής Αλληλεγγύης, αντικαθίσταται ως εξής: 

«Στις κατά το άρθρο 1 αρμοδιότητες περιλαμβάνονται: 

α) οι κοινοβουλευτικές αρμοδιότητες, 


β) η πρόταση για την έκδοση ατομικών και κανονιστι¬ 
κών διαταγμάτων, 

γ) η έκδοση πράξεων ατομικού και κανονιστικού χα¬ 
ρακτήρα, 

δ) η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς, 
ε) η υποβολή ερωτημάτων προς το Νομικό Συμβούλιο 
του Κράτους και η αποδοχή των γνωμοδοτήσεων του, 
στ) η έκδοση εγκυκλίων, 

ζ) η νομοθετική πρωτοβουλία, η οποία ασκείται πα¬ 
ράλληλα από την Υπουργό Εργασίας, Κοινωνικής Ασφά¬ 
λισης και Κοινωνικής Αλληλεγγύης 
η) η εκπροσώπηση του Υπουργείου στην Ευρωπαϊκή 
Ένωση και τους Διεθνείς Οργανισμούς για θέματα αρ- 
μοδιότητάςτου.» 

3. Το άρθρο 3 της υπ' αριθμ. οικ. 44549/Δ9.12193 
από 8-10-2015 απόφασης του Πρωθυπουργού και του 
Υπουργού Εργασίας, Κοινωνικής Ασφάλισης και Κοι¬ 
νωνικής Αλληλεγγύης απόφασης του Πρωθυπουργού, 
αντικαθίσταται ως εξής: 

«Εξαιρούνται και παραμένουν στην Υπουργό: 
α) ο προσδιορισμός της πολιτικής του Υπουργείου στο 
πλαίσιο των αποφάσεων του Υπουργικού Συμβουλίου και 
των λοιπών συλλογικών κυβερνητικών οργάνων, καθώς 
και ο συντονισμός της εφαρμογής της πολιτικής αυτής, 
β) η εκπροσώπηση του Ελληνικού Δημοσίου». 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2017 

Ο Πρωθυπουργός 

ΑΛΕΞΙΟΣ Π.ΤΣΙΠΡΑΣ 

Η Υπουργός Εργασίας, 

Κοινωνικής Ασφάλισης 

και Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 


Αριθμ. 217525/Ζ1 (2) 

Καθορισμός θέσεων πρακτικής άσκησης φοι¬ 
τητών Τ.Ε.Ι. στον Οργανισμό Γεωργικών Ασφα¬ 
λίσεων. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΕΡΓΑΣΙΑΣ ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ- 
ΟΙΚΟΝΟΜΙΚΩΝ 

Έχοντας υπόψη: 

1. Τα εδάφια β, γ, δ της παρ. 1 α του άρθρου 12 του 
ν. 1351/1983 (ΦΕΚ Α' 56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις», όπως τροπο¬ 
ποιήθηκε και ισχύει. 

2. Τηνπαρ.4του άρθρου 11 του ν. 2327/1995 (ΦΕΚΑΊ56) 
«Εθνικό Συμβούλιο Παιδείας, ρύθμιση θεμάτων έρευνας 
παιδείας και μετεκπαίδευσης εκπαιδευτικών και άλλες 
διατάξεις», όπως τροποποιήθηκε και ισχύει. 

3. Τα άρθρα 20,24,66 και 77 του ν. 4270/2014 (ΦΕΚ143 Α') 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011 /85/ΕΕ) - δημόσιο λογιστικό 
και άλλες διατάξεις», ως ισχύουν. 

4. Την παρ. 10 του άρθρου 15 του ν. 3232/04 (ΦΕΚ 48 Α') 
«Θέματα κοινωνικής ασφάλισης και άλλες διατάξεις». 

5. Το στοιχείο β της παρ. 1 του άρθρου 36 του ν. 4009/ 
2011 (ΦΕΚ 195 Α') «Δομή, λειτουργία, διασφάλιση της 
ποιότητας των σπουδών και διεθνοποίηση των ανωτά- 
των εκπαιδευτικών ιδρυμάτων». 

6. Το άρθρο 40 του ν. 849/1978 (ΦΕΚ 232 Α'), όπως συ¬ 
μπληρώθηκε με το άρθρο 8 του ν. 2029/1993 (ΦΕΚ 57 Α'). 

7. Τηνπαρ. 1 του άρθρου 2 του π.δ. 174/1985 (ΦΕΚ 59 Α') 
«Άσκηση στο επάγγελμα των σπουδαστών των Τεχνο¬ 
λογικών Εκπαιδευτικών Ιδρυμάτων (Τ.Ε.Ι.)». 

8. Το π.δ.114/2014 (ΦΕΚ 181 Α') «Οργανισμός Υπουρ¬ 
γείου Παιδείας και Θρησκευμάτων», όπως τροποποιή¬ 
θηκε και ισχύει. 

9. Το π.δ. 70/2015 (ΦΕΚ 114 Α') «Ανασύσταση των 

Υπουργείων Πολιτισμού και Αθλητισμού.και Τουρι¬ 

σμού» και το Π.Δ. 73/2015 (ΦΕΚ 116 Α')« Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

10. Το άρθρο 90 του π.δ. 63/2005 (ΦΕΚ 98 Α') «Κώδι¬ 
κας Νομοθεσίας για την Κυβέρνηση και τα κυβερνητικά 
όργανα». 

11. Το π.δ. 80/2016 (ΦΕΚ ΑΊ45) «Ανάληψη υποχρεώ¬ 
σεων από τους Διατάκτες». 

12. Το π.δ. 123/2016 (ΦΕΚ 208 Α') «Ανασύσταση και με- 
τονομασία ....Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 

13. Το π.δ. 125/2016 (ΦΕΚ 210 Α') «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

14. Την αριθμ. Υ28/8-10-2015 (ΦΕΚ 2168 Β') απόφα¬ 
ση του Πρωθυπουργού «Ανάθεση αρμοδιοτήτων στην 
Αναπληρώτρια Υπουργό Εργασίας, Κοινωνικής Ασφάλι¬ 
σης και Κοινωνικής Αλληλεγγύης Θεανώ Φωτίου» όπως 
τροποποιήθηκε με τις Υ70/11-11-2015 (ΦΕΚ 2441 Β ') και 
Υ43/28-4-2017 (ΦΕΚ 1510 Β') αποφάσεις. 

15. Την αριθμ. Υ29/8-10-2015 (ΦΕΚ 2168 Β') απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

16. Την με αρ. Ε5/1258/86 (ΦΕΚ 133 Β') κοινή υπουρ¬ 
γική απόφαση «Ορισμός αποζημίωσης ασκουμένων στο 
επάγγελμα σπουδαστών της τριτοβάθμιας τεχνικής και 
επαγγελματικής εκπαίδευσης», όπως τροποποιήθηκε 
με τις με αρ. 2040776/4589/0022/94 (ΦΕΚ 502 Β') και 
2025805/2917/0022/93 (ΦΕΚ 307 Β') κοινή υπουργική 
απόφαση. 


17. Τη με αρ. Ε5/1303/03-03-1986 (ΦΕΚ 168 Β') κοινή 
υπουργική απόφαση «Ασφάλιση σπουδαστών Τ.Ε.Ι. κατά 
τη διάρκεια της πρακτικής τους άσκησης». 

18. Την με αρ. Α42/5/2008 εγκύκλιο του ΙΚΑ «Νέα όρια 
ημερησίων μισθών και νέα τεκμαρτά ημερομίσθια των 
ασφαλιστικών κλάσεων». 

19. Τη με αριθμό 1526/3/23-2-2017 απόφαση του Διοι¬ 
κητικού Συμβουλίου του Ο.Γ.Α., η οποία διαβιβάσθηκε με 
το με αρ. πρωτ. 91 /Ζ2/10-03-2017 έγγραφό του προς το 
Υπουργείο Παιδείας, Έρευνας και Θρησκευμάτων. 

20. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Ο.Γ.Α., ύψους 
16.757,10 ευρώ περίπου για το έτος 2017 και 201.085,20 
ευρώ περίπου για καθένα από τα επόμενα πέντε οικονο¬ 
μικά έτη (ΚΑΕ 0289,01 και 0562,01). 

21. Τη με αρ. πρωτ. 181/2017 (ΑΔΑ:6ΒΩ04691 ΩΔ-2ΧΠ) 
απόφαση ανάληψης υποχρέωσης του Ο.Γ.Α. 

22. Τη με αρ. πρωτ. 832/23-2-2017 βεβαίωση της Οι¬ 
κονομικής Υπηρεσίας για τη δέσμευση της οικονομικής 
πίστωσης. 

23. Την αριθμ. πρωτ. οικ. 19409/765/4-5-2017εισήγηση 
της ΓΔΟΥ του Υπουργείου Εργασίας, Κοινωνικής Ασφάλι¬ 
σης και Κοινωνικής Αλληλεγγύης, αποφασίζουμε: 

Καθορίζουμε ενενήντα (90) θέσεις πρακτικής άσκησης 
φοιτητών Τ.Ε.Ι., ανά εξάμηνο, στον Ο.Γ.Α., ως εξής: 

• Κεντρική Υπηρεσία ΟΓΑ (Αθήνα). 

-Τμήμα Λογιστικής και Χρηματοοικονομικής: 3 φοιτητές. 

-Τμήμα Διοίκησης Επιχειρήσεων: 7 φοιτητές. 

-Τμήμα Μηχανικών Ηλεκτρονικών Υπολογιστών Συ¬ 
στημάτων: 5 φοιτητές. 

-Τμήμα Μηχανικών ΠληροφορικήςΤΕ: 5 φοιτητές. 

• Περιφερειακή Διεύθυνση ΟΓΑ Κεντρικής Μακεδονίας 
(Θεσσαλονίκη) 

-Τμήμα Διοίκησης Επιχειρήσεων: 5 φοιτητές. 

-Τμήμα Λογιστικής και Χρηματοοικονομικής: 1 φοιτητής. 

• Περιφερειακή Διεύθυνση ΟΓΑ Ανατολικής Μακεδο¬ 
νίας και Θράκης (Κομοτηνή). 

-Τμήμα Διοίκησης Επιχειρήσεων: 7 φοιτητές. 

-Τμήμα Λογιστικής: 1 φοιτητής. 

• Περιφερειακή Διεύθυνση ΟΓΑ Ηπείρου (Ιωάννινα). 

-Τμήμα Διοίκησης Επιχειρήσεων: 8 φοιτητές. 

• Περιφερειακή Διεύθυνση ΟΓΑ Θεσσαλίας (Λάρισα). 

-Τμήμα Διοίκησης Επιχειρήσεων: 7 φοιτητές. 

-Τμήμα Λογιστικής και Χρηματοοικονομικής: 1 φοιτητής. 

• Περιφερειακή Διεύθυνση ΟΓΑΣτερεάς Ελλάδας (Λαμία). 

-Τμήμα Διοίκησης Επιχειρήσεων: 7 φοιτητές. 

-Τμήμα Λογιστικής και Χρηματοοικονομικής: 1 φοιτητής. 

• Περιφερειακή Διεύθυνση ΟΓΑ Δυτικής Ελλάδας (Πάτρα). 

-Τμήμα Διοίκησης Επιχειρήσεων: 8 φοιτητές 

• Περιφερειακή Διεύθυνση ΟΓΑ Πελοποννήσου (Τρίπολη). 

-Τμήμα Διοίκησης Επιχειρήσεων: 7 φοιτητές. 

-Τμήμα Λογιστικής και Χρηματοοικονομικής: 1 φοιτητής. 

• Περιφερειακή Διεύθυνση ΟΓΑ Κρήτης (Ηράκλειο). 

-Τμήμα Διοίκησης Επιχειρήσεων: 7 φοιτητές 

-Τμήμα Λογιστικής και Χρηματοοικονομικής: 1 φοιτητής. 
• Περιφερειακή Διεύθυνση ΟΓΑ Δυτικής Μακεδονίας 
(Κοζάνη). 

-Τμήμα Διοίκησης Επιχειρήσεων: 7 φοιτητές. 

-Τμήμα Λογιστικής και Χρηματοοικονομικής: 1 φοιτητής. 
Η πρακτική άσκηση των φοιτητών Τ.Ε.Ι. για την Κε¬ 
ντρική Υπηρεσία του Ο.Γ.Α. και τα εννέα Περιφερειακά 
Υποκαταστήματα πραγματοποιείται για ένα εξάμηνο 
αρχίζοντας από 01-12-2017. Οι αποζημιώσεις και οι 
ασφαλιστικές εισφορές των ασκούμενων φοιτητών Τ.Ε.Ι. 
βαρύνουν τον προϋπολογισμό του Οργανισμού Γεωργι¬ 
κών Ασφαλίσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 11 Δεκεμβρίου 2017 
Οι Υπουργοί 

Αναπληρώτρια Υπουργός 
Εργασίας, Κοινωνικής 

Παιδείας, Έρευνας και Ασφάλισης και Κοινωνικής 

Θρησκευμάτων Αλληλεγγύης 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΘΕΑΝΩ ΦΩΤΙΟΥ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 218949/Υ1 (3) 

Κηδεία του Σπύρου Ασδραχά με δημόσια δαπάνη. 

ΟΙ ΥΠΟΥΡΓΟΙ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

Τις διατάξεις του άρθρου 1 του ν.409/1976 «περί κα¬ 
θορισμού κατηγοριών προσώπων δυναμένων να κηδευ- 
θώσι δημοσία δαπάνη» (Α,209) όπως ισχύει. 

Τις εξαιρετικές υπηρεσίες που προσέφερε στο Λαό, 
στην Πατρίδα και στο Έθνος ο Ιστορικός, Διανοούμε¬ 
νος, Διευθυντής Ερευνών στο Εθνικό Ιδρυμα Ερευνών 
και Αντιπρόεδρος της Διοικούσας Επιτροπής του Ιονίου 
Πανεπιστημίου, Σπύρος Ασδραχάς, αποφασίζουμε: 

Την τέλεση της κηδείας του Ιστορικού,Διανοούμε¬ 
νου, Διευθυντή Ερευνών στο Εθνικό Ίδρυμα Ερευνών 
και Αντιπροέδρου της Διοικούσας Επιτροπής του Ιονίου 
Πανεπιστημίου, ΣπύρουΑσδραχά, με δημόσια δαπάνη 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 13 Δεκεμβρίου 2017 
Οι Υπουργοί 

Παιδείας, Έρευνας και Αναπληρωτής Υπουργός 

Θρησκευμάτων Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. οικ. 47201/17 (4) 

Συγκρότηση κινητών ομάδων λήψης βιομετρι- 
κών δεδομένων πολιτών τρίτων χωρών που αδυ¬ 
νατούν να προσέλθουν αυτοπροσώπως ενώπιον 
της αρμόδιας για τη λήψη των βιομετρικών δε¬ 
δομένων υπηρεσίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ - ΥΓΕΙΑΣ - 
ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις της παρ. 7 του άρθρου 1 του ν. 4018/2011 
(Α'215) «Αναδιοργάνωση του συστήματος αδειοδότησης 
για τη διαμονή αλλοδαπών στη χώρα υπό όρους αυξημέ¬ 
νης ασφάλειας, ρυθμίσεις θεμάτων ΟργανισμώνΤοπικής 
Αυτοδιοίκησης και άλλες διατάξεις αρμοδιότητας του 
Υπουργείου Εσωτερικών». 

2. Τις διατάξεις του άρθρου 20 περ. ιβ και 77 του 
ν. 4270/2014 (ΑΊ 43) «Αρχές δημοσιονομικής διαχείρισης 
και εποπτείας - δημόσιο λογιστικό και άλλες διατάξεις», 
όπως ισχύει. 

3. Τις διατάξεις του ν. 4336/2015 (Α'94) «Συνταξιοδοτι- 
κές διατάξεις - Κύρωση του Σχεδίου Σύμβασης Οικονο¬ 
μικής Ενίσχυσης από τον Ευρωπαϊκό Μηχανισμό Σταθε¬ 
ρότητας και ρυθμίσεις για την υλοποίηση της Συμφωνίας 
Χρηματοδότησης». 

4. Τις διατάξεις του Κανονισμού (ΕΚ) αριθ. 1030/2002 
του Συμβουλίου της 13ης Ιουνίου 2002 «για την καθιέ¬ 
ρωση αδειών διαμονής ενιαίου τύπου για τους υπηκόους 
τρίτων χωρών» (ΕΕ 1157 της 15ης Ιουνίου 2002), όπως 
τροποποιήθηκε από τον Κανονισμό (ΕΚ) αριθ. 380/2008 
του Συμβουλίου της 18ης Απριλίου 2008 «για την τροπο¬ 
ποίηση του κανονισμού (ΕΚ) αριθ. 1030/2002 του για την 
καθιέρωση αδειών διαμονής ενιαίου τύπου για τους υπη¬ 
κόους τρίτων χωρών» (ΕΕ ί 115 της 29ης Απριλίου 2008), 
καθώς και των σχετικών εφαρμοστικών αποφάσεων. 

5. Τις διατάξεις του π.δ. 123/2016 (Α'208), «Ανασύστα¬ 
ση και μετονομασία του Υπουργείου Διοικητικής Μεταρ¬ 
ρύθμισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

6. Τις διατάξεις του π.δ. 125/2016 (Α'210), «Διορισμός 
Υπουργών, Αναπληρωτών Υπουργών και Υφυπουργών». 

7. Τις διατάξεις του π.δ. 73/2015 (Α' 116), «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

8. Τις διατάξεις του π.δ. 122/2017 (ΑΊ 49), «Οργανισμός 
του Υπουργείου Μεταναστευτικής Πολιτικής». 

9. Τις διατάξεις του π.δ. 80/2016 «Ανάληψη υποχρεώ¬ 
σεων από τους διατάκτες» Α' 145). 

10. Την αριθ.ΥΙ 86/10.11.2016 (Β'3671) απόφαση του 
Πρωθυπουργού, «Ανάθεση των αρμοδιοτήτων στον 
Αναπληρωτή Υπουργό Εσωτερικών, Νικόλαο Τόσκα». 

11. Την αριθ. Υ.29/8.10.2015 (2168 Β') απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη». 

12. Την αριθ. 18686/2.6.2017 (Β' 1998) κοινή απόφαση 
του Πρωθυπουργού και του Υπουργού Μεταναστευτικής 
Πολιτικής «Ανάθεση αρμοδιοτήτων στον Υφυπουργό 
Μεταναστευτικής Πολιτικής, Ιωάννη Μπαλάφα». 

13. Την αριθ. 35547/20.10.2017 απόφαση του Υπουρ¬ 
γού Μεταναστευτικής Πολιτικής «Τοποθέτηση Προϊστα¬ 
μένων Κεντρικής Υπηρεσίας του Υπουργείου Μετανα¬ 
στευτικής Πολιτικής» (ΑΔΑ: 7Θ30465ΧΘΕ-5Κ6). 

14. Την αναγκαιότητα για την συγκρότηση και επιχει¬ 
ρησιακή λειτουργία κινητών ομάδων λήψης βιομετρικών 
δεδομένων πολιτών τρίτων χωρών, οι οποίοι αδυνατούν 
να προσέλθουν αυτοπροσώπως ενώπιον της αρμόδιας 
για τη λήψη των βιομετρικών δεδομένων υπηρεσίας αλ¬ 
λοδαπών και μετανάστευσης λόγω σοβαρών προβλημά¬ 
των υγείας και έχουν αιτηθείτην χορήγηση ή την ανανέ¬ 
ωση της άδειας διαμονής τους δυνάμει των ρυθμίσεων 
του Κώδικα Μετανάστευσης και Κοινωνικής Ένταξης. 

15. Το γεγονός ότι από τις ρυθμίσεις της παρούσας 
προκαλείται: α) δαπάνη σε βάρος του Κρατικού Προϋ¬ 
πολογισμού, ύψους 33.000 ευρώ περίπου, που αφορά 
την προμήθεια του απαιτούμενου υλικοτεχνικού εξο¬ 
πλισμού των κινητών μονάδων λήψης βιομετρικών δε¬ 
δομένων, η οποία θα διενεργηθεί άπαξ και θα βαρύνει 
τον προϋπολογισμό του Υπουργείου Μεταναστευτικής 
Πολιτικής του έτους 2017 και ειδικότερα τον ΚΑΕ 3299 
του Ειδικού Φορέα 49110, στον οποίο υπάρχουν εγγε¬ 
γραμμένες πιστώσεις και β) δαπάνες μετακίνησης των 
κινητών μονάδων, το ύψος των οποίων δεν μπορεί να 
υπολογιστεί, καθώς εξαρτάται από τον αριθμό των πε¬ 
ριπτώσεων που θα αντιμετωπιστούν και την απόσταση 
του τόπου, στον οποίο θα μετακινηθούν οι μονάδες. 
Η εν λόγω δαπάνη θα βαρύνει ετησίωςγια μεν την κινητή 
μονάδα του Υπουργείου Μεταναστευτικής Πολιτικής τον 
προϋπολογισμό του Υπουργείου και ειδικότερα τον ΚΑΕ 
3299 του Ειδικού Φορέα 49110, στον οποίο εγγράφο- 
νται ετησίως πιστώσεις, για δεν τις κινητές μονάδες των 
Αποκεντρωμένων Διοικήσεων τους προϋπολογισμούς 
αυτών, στους οποίους κατανέμονται ετησίως πιστώσεις 
κατά τα οριζόμενα στις διατάξεις του άρθρου 2, παρ.4 
του ν.4018/2011 (Α'215), όπως ισχύει. 

16. Την με Α.Π. ΓΔΟΥ/2017/15 εισήγηση οικονομικών 
επιπτώσεων της Γενικής Διεύθυνσης Διοικητικών και 
Οικονομικών Υπηρεσιών του Υπουργείου Μεταναστευ¬ 
τικής Πολιτικής. 

17. Την αριθ. πρ.309/5-12-2017 απόφαση δέσμευσης 
πίστωσης, αποφασίζουμε: 


Άρθρο 1 

Σκοπός 

Στο Υπουργείο Μεταναστευτικής Πολιτικής και στις 
Αποκεντρωμένες Διοικήσεις της Χώρας συγκροτούνται 
κινητές ομάδες λήψης βιομετρικών δεδομένων (φωτο¬ 
γραφίας, δείγματος υπογραφής, δύο δακτυλικών αποτυ¬ 
πωμάτων) στις περιπτώσεις που, κατά την υποβολή της 
αίτησης για χορήγηση ή ανανέωση της άδειας διαμονής 
του, ο πολίτης τρίτης χώρας αδυνατεί να προσέλθει ενώ¬ 
πιον της αρμόδιας υπηρεσίας για τη λήψη των βιομετρι- 
κών δεδομένων, λόγω μόνιμης φυσικής αναπηρίας ή 
μακροχρόνιας ασθένειας. Η μόνιμη φυσική αναπηρία ή 
η μακροχρόνια ασθένεια αποδεικνύονται με πρόσφατο 
ιατρικό πιστοποιητικό που υποβάλλεται στην αρμόδια 
υπηρεσία κατά το χρόνο υποβολής της αίτησης χορή¬ 
γησης ή ανανέωσης της άδειας διαμονής. Στο ιατρικό 
πιστοποιητικό θα πρέπει να βεβαιώνεται αν μεν πρόκει¬ 
ται για μόνιμη φυσική αναπηρία, το είδος αυτής, αν δε 
πρόκειται για μακροχρόνια ασθένεια, αν αυτή παρεμπο¬ 
δίζει τη μετακίνηση του ενδιαφερομένου. 

Άρθρο 2 

Συγκρότηση κινητών ομάδων 

λήψης βιομετρικών δεδομένων 

1. Σε κάθε Διεύθυνση Αλλοδαπών και Μετανάστευ¬ 
σης Αποκεντρωμένης Διοίκησης συγκροτείται, με από¬ 
φαση ορισμού του οικείου Συντονιστή, από μία ομάδα 
λήψης βιομετρικών δεδομένων, αποτελούμενη από δύο 
υπαλλήλους της Αποκεντρωμένης Διοίκησης με τους 
αναπληρωτές τους. 

2. Στη Διεύθυνση Μεταναστευτικής Πολιτικής του 
Υπουργείου Μεταναστευτικής Πολιτικής συγκροτείται, 
με απόφαση ορισμού του οικείου Γενικού Γραμματέα 
Μεταναστευτικής Πολιτικής, ομάδα λήψης βιομετρικών 
δεδομένων, αποτελούμενη από δύο υπαλλήλους του 
Υπουργείου με τους αναπληρωτές τους. 

3. Στα μέλη των κινητών ομάδων λήψης βιομετρικών 
δεδομένων αποδίδονται τα απαραίτητα προνόμια πρό¬ 
σβασης στο Πληροφοριακό Σύστημα του Υπουργείου 
Μεταναστευτικής Πολιτικής, προκειμένου να είναι σε 
θέση να ολοκληρώσουν τις απαραίτητες ενέργειες για 
τη λήψη των βιομετρικών δεδομένων, από απομακρυ¬ 
σμένο σημείο. 

Άρθρο 3 

Καθορισμός διαδικασίας 

1.0 πολίτης τρίτης χώρας που αδυνατεί να προσέλθει 
αυτοπροσώπως στην αρμόδια υπηρεσία, για τη λήψη 
των βιομετρικών του δεδομένων, λόγω μόνιμης φυσι¬ 
κής αναπηρίας ή μακροχρόνιας ασθένειας, καταθέτει 
αίτηση για τη χορήγηση ή ανανέωση άδειας διαμονής, 
διά πληρεξουσίου, κατά τα οριζόμενα στην παρ.2 του 
άρθρου 8 ή την παρ.2 του άρθρου 27 του ν.4251/2014, 

με την οποία προσκομίζει, πέραν των λοιπών δικαιολο- 
γητικών και αίτηση λήψης των βιομετρικών δεδομένων 
μέσω κινητής μονάδας, που συνοδεύεται από ιατρικό 
πιστοποιητικό, σύμφωνα με τα οριζόμενα στο άρθρο 1 
της παρούσης. Στην ίδια αίτηση αναφέρει την ακριβή 
διεύθυνση του τόπου, στον οποίο επιθυμεί να γίνει η 
λήψη των βιομετρικών δεδομένων. 

2. Το αίτημα για τη λήψη των βιομετρικών δεδομένων 
μέσω κινητής μονάδας εξετάζεται μόνο αν πληρούνται 
οι προϋποθέσεις για την έκδοση της αιτούμενης άδειας 
διαμονής και ο ενδιαφερόμενος ενημερώνεται από την 
υπηρεσία με κάθε πρόσφορο μέσο για την τύχη του αι¬ 
τήματος του. 

3. Εφόσον ο πολίτης τρίτης χώρας είναι ανήλικος ή 
τελεί υπό δικαστική συμπαράσταση, κατά τη διαδικα¬ 
σία λήψης των βιομετρικών δεδομένων από την κινητή 
ομάδα, θα πρέπει, υποχρεωτικά να παρίσταται ο ασκών 
τη γονική μέριμνα ή τη δικαστική συμπαράσταση. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 12 Δεκεμβρίου 2017 
Οι Υπουργοί 


Αναπληρωτής Υπουργός 
Εσωτερικών 

ΝΙΚΟΛΑΟΣΤΟΣΚΑΣ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Υγείας 

ΑΝΔΡΕΑΣ ΞΑΝΘΟΣ 

Υφυπουργός 

Μεταναστευτικής Πολιτικής 

ΙΩΑΝΝΗΣ ΜΠΑΛΑΦΑΣ 


Αριθμ. οικ. 46710/201 7 (5) 

Παράταση ισχύος των διατάξεων της αριθμ. 
51738/2014 (2947 Β) κοινής υπουργικής από¬ 
φασης. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ- ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) Των άρθρων 15 παρ.2,21 παρ. 2 και 136 παρ. 6 του 
ν. 4251/2014 (80 Α'), «Κώδικας Μετανάστευσης και Κοι¬ 
νωνικής Ένταξης και λοιπές διατάξεις». 

β) Του άρθρου 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (98 Α') «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα». 


γ) Του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργεί¬ 
ου Τουρισμού, σύσταση Υπουργείου Μεταναστευτικής 
Πολιτικής και Υπουργείου Ψηφιακής Πολιτικής, Τηλεπι¬ 
κοινωνιών και Ενημέρωσης, μετονομασία Υπουργείων 
Εσωτερικών και Διοικητικής Ανασυγκρότησης, Οικονο¬ 
μίας, Ανάπτυξης και Τουρισμού και Υποδομών, Μεταφο¬ 
ρών και Δικτύων. Σύσταση και μετονομασία Υπουργείων, 
μεταφορά της Γενικής Γραμματείας Κοινωνικών Ασφα¬ 
λίσεων» (208 Α'). 

δ)Του Π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (210 Α'). 

2. Την αριθμ. 51738/10.10.2014 (2947 Β') κοινή υπουρ¬ 
γική απόφαση με θέμα «Καθορισμός του ελάχιστου αριθ¬ 
μού ημερομισθίων ή ελάχιστου χρονικού διαστήματος 
ασφάλισης ανά ασφαλιστικό φορέα, των αποδεικτικών 
στοιχείων για την ανανέωση άδειας διαμονής πολιτών 
τρίτων χωρών καθώς και ρύθμιση άλλων σχετικών θε¬ 
μάτων», η ισχύς της οποίας παρατάθηκε με τις αριθμ. 
61227/16.9.2015 (2050 Β') και 43366/29.9.2016 (3220 Β') 
όμοιες. 

3. Την αριθμ. 18686/9.06.2017 (1998 Β') κοινή απόφαση 
του Πρωθυπουργού και του Υπουργού Μεταναστευτικής 
Πολιτικής «Ανάθεση αρμοδιοτήτων στον Υφυπουργό 
Μεταναστευτικής Πολιτικής, Ιωάννη Μπαλάφα». 

4. Την αριθμ. Υ29/09.10.2015 (Β' 2168) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών, Γεώργιο Χουλιαράκη». 

5. Την αριθμ.54051/Δ9.14200/22.11.2016 κοινή από¬ 
φαση του Πρωθυπουργού και του Υπουργού Εργασίας, 
Κοινωνικής Ασφάλισης και Κοινωνικής Αλληλεγγύης για 
την τροποποίηση της αριθμ. 44549/Δ9.12193/8.10.2015 
όμοιας «Ανάθεση αρμοδιοτήτων στον Υφυπουργό Εργα¬ 
σίας, Κοινωνικής Ασφάλισης και Κοινωνικής Αλληλεγγύ¬ 
ης, Αναστάσιο Πετρόπουλο» (3801 Β'). 

6. Το γεγονός ότι από τις ρυθμίσεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

7. Την αριθ.ΓΔΟΥ/2017/14 εισήγηση δημοσιονομικών 
επιπτώσεων της Διεύθυνσης Οικονομικών Υπηρεσιών 
Μεταναστευτικής Πολιτικής, αποφασίζουμε: 

Η ισχύς της αριθμ. 51738/2014 (2947 Β') κοινής υπουρ¬ 
γικής απόφασης, παρατείνεται έως 30.9.2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2017 
Οι Υπουργοί 

Υφυπουργός Αναπληρωτής Υπουργός 

Εργασίας, Κοινωνικής Οικονομικών 

Ασφάλισης και 
Κοινωνικής Αλληλεγγύης 

ΑΝΑΣΤΑΣΙΟΣ ΠΕΤΡΟΠΟΥΛΟΣ ΓΕΩΡΓΙΟΣ ΧΟΥΛΙΑΡΑΚΗΣ 

Υφυπουργός 

Μεταναστευτικής Πολιτικής 

ΙΩΑΝΝΗΣ ΜΠΑΛΑΦΑΣ 









Τεύχος Β' 4503/20.12.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


59671 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην απόφαση με θέμα: Εξουσιοδότηση υπογραφής 
«Με εντολή Γενικού Διευθυντή Οικονομικών Υπηρεσιών 
και Διοικητικής Υποστήριξης του Υπουργείου Εσωτερι¬ 
κών (Τομέας Εσωτερικών)» σε Προϊσταμένους των οι¬ 
κονομικών υπηρεσιών της οικείας Γενικής Διεύθυνσης, 
κατ' εφαρμογή του άρθρου 58 του ν. 4438/2016, που 
δημοσιεύθηκε στο ΦΕΚ4315/τ.Β'/11.12.2017, στη σελίδα 
57789, στη Β' στήλη, διορθώνεται: 
το εσφαλμένο: «Αριθμ. 44123.», 
στο ορθό: «Αριθμ. 42123». 

(Από το Υπουργείο Εσωτερικών) 


(7) 

Στηνυπ'αριθμ.ΔΙΠΑΑΔ/ΕΚΔΔΑ/Φ.8/23/33329/16-11-2017 
απόφαση της Υπουργού Διοικητικής Ανασυγκρότησης 


που δημοσιεύθηκε στο ΦΕΚ Β'4106/23-11-2017, επιφέ- 
ρονται οι ακόλουθες διορθώσεις: 

1. Στη σελίδα 50865, στον 5ο στίχο έκτων άνω, διορθώ¬ 
νεται το εσφαλμένο «Το γεγονός» στο ορθό «5. Το γεγονός». 

2. Στη σελίδα 50865, στο 2ο στίχο εκ των κάτω, διορ¬ 
θώνεται το εσφαλμένο: «ΑΠΟΚΕΝΤΡΩΜΕΝΗ ΔΙΟΙΚΗΣΗ 
ΔΥΤΙΚΗΣ ΜΑΚΕΔΟΝΙΑΣ» στο ορθό: «ΑΠΟΚΕΝΤΡΩΜΕΝΗ 
ΔΙΟΙΚΗΣΗ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ». 

3. Στη σελίδα 50866, στο 10ο στίχο εκ των κάτω, διορ¬ 
θώνεται το εσφαλμένο «για ης ανάγκες της» στο ορθό 
«για τις ανάγκες της». 

4. Στη σελίδα 50866, μετά τον τελευταίο Πίνακα με 
τίτλο «Τμήμα Διεθνών και Ευρωπαϊκών Υποθέσεων (Σύ¬ 
νολο: 10)» και πριν από τη φράση «Η απόφαση αυτή να 
δημοσιευθεί», προστίθεται το σύμβολο του κλεισίματος 
των εισαγωγικών (»). 

(Από το Υπουργείο Διοικητικής Ανασυγκρότησης) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4503/20.12.2017 


=τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























